|  |  |  |  |  |  |  |
| --- | --- | --- | --- | --- | --- | --- |
| Številka: 007-301/2022/8 | | | | | | |
| Ljubljana, 5. 12. 2022 | | | | | | |
| EVA: 2022-2130-0030 | | | | | | |
| **GENERALNI SEKRETARIAT VLADE REPUBLIKE SLOVENIJE**  [**ipp.gsv@gov.si**](mailto:ipp.gsv@gov.si) | | | | | | |
| **ZADEVA: Uredba o spremembi in dopolnitvah Uredbe o načinu ugotavljanja pogojev in meril za dodelitev investicijskih spodbud za investicije v raziskave in razvoj ter inovacije – predlog za obravnavo** | | | | | | | | | |
| **1. Predlog sklepa vlade:** | | | | | | | | | |
| Na podlagi sedmega odstavka 4.a člena in tretjega odstavka 5. člena za izvrševanje 4.a člena Zakona o spodbujanju investicij (Uradni list RS, št. 13/18, 204/21 in 29/22) ter na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na ... seji ... sprejela sklep:  Vlada Republike Slovenije je izdala Uredbo o spremembi in dopolnitvah Uredbe o načinu ugotavljanja pogojev in meril za dodelitev investicijskih spodbud za investicije v raziskave in razvoj ter inovacije in jo objavi v Uradnem listu Republike Slovenije.    Barbara Kolenko Helbl  generalna sekretarka  PREJMEJO:   * Ministrstvo za gospodarski razvoj in tehnologijo Republike Slovenije, * Ministrstvo za finance Republike Slovenije, * Služba Vlade Republike Slovenije za zakonodajo, * Generalni sekretariat Vlade Republike Slovenije, * Urad Vlade Republike Slovenije za komuniciranje. | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | |
| / | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | |
| * Jernej Salecl, generalni direktor Direktorata za internacionalizacijo, podjetništvo in tehnologijo, Ministrstvo za gospodarski razvoj in tehnologijo Republike Slovenije. | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | |
| / | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | |
| / | | | | | | | | | |
| **5. Kratek povzetek gradiva:**  Uredbo o načinu ugotavljanja pogojev in meril za dodelitev investicijskih spodbud za investicije v raziskave in razvoj ter inovacije (Uradni list RS, št. 75/22) je treba spremeniti v določbi glede minimalnega števila točk, ki ga mora investicija v raziskave in razvoj ter inovacije iz drugega odstavka 4.a člena Zakona o spodbujanju investicij (Uradni list RS, št. 13/18, 204/21 in 29/22; v nadaljnjem besedilu: ZSInv) doseči na podlagi ocenjevanja po merilih kot enega izmed pogojev za dodelitev subvencije, in sicer se minimalno število točk zmanjša z 90 na 80, saj je smiselno, da je število točk nižje od števila točk, določenega v drugi alineji drugega odstavka 4.b člena, ki je 84 točk. Uredba podrobneje opredeljuje določbe v ZSInv, ki izhajajo iz pravil dodeljevanja državnih pomoči za raziskave, razvoj in inovacije, kakor jih določa Uredba Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjena z Uredbo Komisije (EU) 2021/1237 z dne 23. julija 2021 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 270 z dne 29. 7. 2021, str. 39; v nadaljnjem besedilu: Uredba 651/2014/EU), zato je ta dopolnjena z dvema splošnima določbama:   * da se pomoč lahko sešteva z drugo državno pomočjo ali pomočjo *de minimis* za iste upravičene stroške pod pogojem, da seštevek ne preseže najvišje pomoči ali najvišjega zneska pomoči, * da bo MGRT ali javna agencija SPIRIT Slovenija kot dajalec pomoči evidence o prejeti pomoči hranil deset let od dneva dodelitve,   ter z določbo glede dodatnega pogoja za dodelitev spodbud za procesne in organizacijske inovacije:   * da je spodbuda za velike gospodarske družbe dovoljena le, če dejansko sodelujejo z majhnimi in srednje velikimi gospodarskimi družbami v dejavnosti, ki prejema spodbudo, in če sodelujoče majhne in srednje velike gospodarske družbe povzročijo vsaj 30 odstotkov skupnih upravičenih stroškov. | | | | | | | | | |
| **6. Presoja posledic za:** | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | DA/**NE** |
| b) | usklajenost slovenskega pravnega reda s pravnim redom Evropske unije | | | | | | | | DA/**NE** |
| c) | administrativne posledice | | | | | | | | DA/**NE** |
| č) | gospodarstvo, zlasti mala in srednja podjetja ter konkurenčnost podjetij  Spodbude za investicije v raziskave in razvoj ter inovacije bodo pripomogle k nadaljnji krepitvi znanstvenoraziskovalnega, inovacijskega in digitalnega ekosistema, ki spodbuja medsebojno povezovanje velikih podjetij z malimi in srednje velikimi podjetji ter vodi v skupna vlaganja, delitev tveganj in bolj intenzivno mednarodno sodelovanje, ti pa k več, tudi prebojnim inovacijam in hitrejši rasti produktivnosti. Negativnih vplivov ne predvidevamo, tudi ne z vidika izkrivljanja konkurence na trgu, saj uredba določa, da mora biti vsaka državna pomoč na področju raziskav, razvoja in inovacij v skladu s konkurenčnimi pravili, ki veljajo v EU. | | | | | | | | **DA**/NE |
| d) | okolje, vključno s prostorskimi in varstvenimi vidiki  Investicijske spodbude bodo namenjene investicijam, ki bodo prispevale k zelenemu prehodu, saj je večji poudarek pri merilih za dodelitev investicijskih spodbud na okoljskem vidiku investicije, in sicer natančneje na vplivu gospodarske družbe in investicije na okolje, prispevku investicije na področju prehoda na krožno gospodarstvo, vključno s preprečevanjem in nadzorovanjem onesnaževanja, prispevku investicije na področju blažitve podnebnih sprememb ter prispevku gospodarske družbe k okoljski odgovornosti lokalnega okolja in razogljičenja prometnega sektorja. | | | | | | | | **DA**/NE |
| e) | socialno področje | | | | | | | | DA/**NE** |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | DA/**NE** |
| **7.a Predstavitev ocene finančnih posledic nad 40.000 EUR:**  **/** | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | |
|  | | Tekoče leto (t) | | t + 1 | | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  | |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  | |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  | |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  | |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  | |  | | |  |
| **II. Finančne posledice za državni proračun** | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za  t + 1 |
|  |  | |  | |  | | | |  |
| **SKUPAJ** | | | | |  | | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 |
| / | / | | / | | / | | | | / |
| **SKUPAJ** | | | | | **/** | | | | **/** |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | |
| Novi prihodki | | | Znesek za tekoče leto (t) | | | | | Znesek za t + 1 | |
| / | | | / | | | | | / | |
| **SKUPAJ** | | | **/** | | | | | **/** | |
| **7.b Predstavitev ocene finančnih posledic pod 40.000 EUR:**  Dopolnitev uredbe nima finančnih posledic. | | | | | | | | | |
| **8. Predstavitev sodelovanja z združenji občin:** | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | DA/**NE** | |
| Gradivo (predpis) je bilo poslano v mnenje:   * Skupnosti občin Slovenije SOS: DA/**NE** * Združenju občin Slovenije ZOS: DA/**NE** * Združenju mestnih občin Slovenije ZMOS: DA/**NE**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | |
| **9. Predstavitev sodelovanja javnosti:** | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | DA**/NE** | |
| Gradivo ni bilo objavljeno na spletni strani predlagatelja oziroma na portalu e-demokracija.  Upoštevani so bili:   * v celoti, * večinoma, * delno, * niso bili upoštevani. | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | DA/**NE** | |
| **11. Gradivo je uvrščeno v delovni program vlade:** | | | | | | | | DA/**NE** | |
| **Matjaž Han**  **minister** | | | | | | | | | |

Prilogi:

* Priloga 1: predlog Uredbe o spremembi in dopolnitvah Uredbe o načinu ugotavljanja pogojev in meril za dodelitev investicijskih spodbud za investicije v raziskave in razvoj ter inovacije
* Priloga 2: obrazložitev

**Priloga 1**

**PREDLOG**

**(EVA 2022-2130-0030)**

Na podlagi sedmega odstavka 4.a člena in tretjega odstavka 5. člena za izvrševanje 4.a člena Zakona o spodbujanju investicij (Uradni list RS, št. 13/18, 204/21 in 29/22) ter na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) Vlada Republike Slovenije izdaja

**U R E D B O**

**o spremembi in dopolnitvah Uredbe o načinu ugotavljanja pogojev in meril za dodelitev investicijskih spodbud za investicije v raziskave in razvoj ter inovacije**

1. **člen**

V Uredbi o načinu ugotavljanja pogojev in meril za dodelitev investicijskih spodbud za investicije v raziskave in razvoj ter inovacije (Uradni list RS, št. 75/22) se v 1. členu za besedilom, ki se glasi: »v raziskave in razvoj ter inovacije« črta pika ter doda besedilo »ter določa pristojne organe za izvajanje 12. člena Uredbe Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjene z Uredbo Komisije (EU) 2021/1237 z dne 23. julija 2021 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 270 z dne 29. 7. 2021, str. 39), (v nadaljnjem besedilu: Uredba 651/2014/EU).«

1. **člen**

V 7. členu v petem odstavku se število »90« nadomesti s številom »80«.

1. **člen**

Za 11. členom se dodata nova 11.a in 11.b člen, ki se glasita:

»11.a člen

(seštevanje pomoči)

(1) Pri dodelitvi spodbud, za katere veljajo pravila o državnih pomočeh, veljajo zgornje meje državne pomoči in pragovi za priglasitev ne glede na to, iz katerih javnih sredstev je državna pomoč dodeljena in ali je državna pomoč dodeljena v okviru več shem ali individualnih državnih pomoči hkrati za dejavnost, investicijo ali gospodarsko družbo. Državna pomoč za iste upravičene stroške se lahko sešteva le, če seštevek ne preseže najvišje državne pomoči ali najvišjega zneska državne pomoči v skladu s to uredbo.

(2) Dodelitev spodbud se ne sme združevati s pomočjo *de minimis* za iste upravičene stroške, če bi bile s tem presežene dovoljene mejne vrednosti državnih pomoči.

11.b člen

(spremljanje)

Agencija, pristojna za spodbujanje investicij in internacionalizacije, ter ministrstvo, pristojno za gospodarstvo, kot dajalca pomoči vodita podrobno evidenco z informacijami in dodatno dokumentacijo, ki je potrebna za ugotovitev, da so izpolnjeni vsi pogoji iz te uredbe ter Uredbe 651/2014/EU. Evidence se hranijo deset let od dneva dodelitve ad hoc pomoči ali od dneva zadnje dodelitve pomoči v okviru sheme.«.

1. **člen**

Za 23. členom se doda nov 23.a člen, ki se glasi:

»23.a člen

(sodelovanje družb)

Spodbuda za velike gospodarske družbe za procesne in organizacijske inovacije se lahko dodeli, če dejansko sodelujejo z majhnimi in srednje velikimi gospodarskimi družbami v dejavnosti, ki prejema spodbudo, in če sodelujoče majhne in srednje velike gospodarske družbe povzročijo vsaj 30 odstotkov skupnih upravičenih stroškov.«.

|  |
| --- |
|  |

**KONČNA DOLOČBA**

1. **člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana,

EVA 2022-2130-0030

Vlada Republike Slovenije

**Obrazložitev**

1. **Pravna podlaga**

Pravna podlaga za izdajo Uredbe o načinu ugotavljanja pogojev in meril za dodelitev investicijskih spodbud za investicije v raziskave in razvoj ter inovacije je Zakon o spodbujanju investicij (Uradni list RS, št. 13/18, 204/21 in 29/22, v nadaljnjem besedilu: ZSInv), ki v sedmem odstavku 4.a člena določa, da vlada z uredbo podrobneje predpiše pogoje in določi način ugotavljanja izpolnjevanja pogojev za dodelitev spodbude za investicije v raziskave in razvoj ter inovacije, ter v tretjem odstavku 5. člena določa, da vlada z uredbo podrobneje določi merila za dodelitev spodbud.

1. **Obrazložitev razlogov za pripravo predloga Uredbe o spremembi in dopolnitvah Uredbe o načinu ugotavljanja pogojev in meril za dodelitev investicijskih spodbud za investicije v raziskave in razvoj ter inovacije**

V Uredbi o načinu ugotavljanja pogojev in meril za dodelitev investicijskih spodbud za investicije v raziskave in razvoj ter inovacije (Uradni list RS, št. 75/22) je treba spremeniti določbo glede minimalnega števila točk, ki ga mora investicija v raziskave in razvoj ter inovacije iz drugega odstavka 4.a člena Zakona o spodbujanju investicij (Uradni list RS, št. 13/18, 204/21 in 29/22; v nadaljnjem besedilu: ZSInv) doseči na podlagi ocenjevanja po merilih kot enega izmed pogojev za dodelitev subvencije, in sicer se minimalno število točk zmanjša z 90 na 80, saj je smiselno, da je število točk manjše od števila točk, določenega v drugi alineji drugega odstavka 4.b člena, ki je 84 točk, in velja za tiste investicije iz 4.a člena, ki so primerne za priglasitev pri Evropski komisiji in za pridobitev višjih deležev sofinanciranj.

Do spodbud za raziskave in razvoj ter inovacije so upravičene gospodarske družbe na celotnem ozemlju Republike Slovenije v skladu z določbami Uredbe 651/2014/EU, ki se nanašajo na pomoč za raziskave in razvoj ter inovacije. Navedena uredba, med drugim, tudi določa:

– pravilo glede seštevanja (kumulacije) pomoči,

– obveznost dajalcev pomoči glede hranjenja evidenc o prejeti pomoči ter

– pogoj, da se spodbuda za procesne in organizacijske inovacije za velike gospodarske družbe lahko dodeli, če dejansko sodelujejo z majhnimi in srednje velikimi gospodarskimi družbami v dejavnosti, ki prejema spodbudo, in če sodelujoče majhne in srednje velike gospodarske družbe povzročijo vsaj 30 odstotkov skupnih upravičenih stroškov.

Ker teh določb v Uredbi o načinu ugotavljanja pogojev in meril za dodelitev investicijskih spodbud za investicije v raziskave in razvoj ter inovacije (Uradni list RS, št. 75/22) ni, jo je treba ustrezno dopolniti.

1. **Vsebinska obrazložitev predlaganih rešitev**

**K 1. členu**

Člen določa, da Uredba o načinu ugotavljanja pogojev in meril za dodelitev investicijskih spodbud za investicije v raziskave in razvoj ter inovacije (Uradni list RS, št. 75/22) določa tudi pristojne organe, tj. dajalce pomoči za vodenje podrobnih evidenc z informacijami in dodatno dokumentacijo z namenom, da Evropska komisija lahko spremlja dodeljene pomoči, kakor izhaja iz 12. člena Uredbe 651/2014/EU.

**K 2. členu**

V petem odstavku 7. člena uredbe je določeno minimalno število točk, ki jih mora prijavljena investicija v raziskave in razvoj ter inovacije iz drugega odstavka 4.a člena ZSInv doseči na podlagi ocenjevanja po merilih iz prvega odstavka 5. člena ZSInv kot enega izmed pogojev za dodelitev subvencije. Ta člen določa, da se minimalno število točk zmanjša z 90 na 80, saj je smiselno, da je število točk za investicije iz 4.a člena manjše od števila točk, določenega v drugi alineji drugega odstavka 4.b člena. Namen 4.b člena je zmanjšanje števila investicij iz 4.a člena, primernih za priglasitev pri Evropski komisiji in za pridobitev višjih deležev sofinanciranja. V skladu z zakonskim namenom mora biti zahteva za izbiro projektov, primernih za priglasitev pri Evropski komisiji, strožja od tistih, ki vložijo vlogo v skladu s 4.a členom. Druga alineja drugega odstavka 4.b člena določa, da investicija, ki se priglasi pri Evropski komisiji, doseže najmanj 70 odstotkov števila točk na podlagi ocenjevanja sheme investicij ali posamične investicije v raziskave in razvoj ter inovacije po merilih iz prvega odstavka 5. člena tega zakona. 70odstotkov točk vseh možnih 120 točk je 84 točk.

**K 3. členu**

Ta člen določa, da se za 11. členom dodata nova:

– 11.a člen, ki pomeni podrobnejšo ureditev 1. točke šestega odstavka 4.a člena ZSInv in določa, da se pomoč lahko sešteva z drugo državno pomočjo ali pomočjo *de minimis* za iste upravičene stroške pod pogojem, da seštevek ne preseže največje višine pomoči ali najvišjega zneska pomoči, ter

– 11.b člen, ki izhaja iz desete, tj. zadnje alineje 14. člena ZSInv, in ki določa, da agencija, pristojna za spodbujanje investicij in internacionalizacije, ter ministrstvo, pristojno za gospodarstvo, kot dajalca pomoči vodita evidence z informacijami in dodatno dokumentacijo o prejeti pomoči, ki je potrebna za ugotovitev, ali so izpolnjeni vsi pogoji iz uredbe ter Uredbe 651/2014/EU.

Navedena člena izpolnjujeta zahteve glede seštevanja in spremljanja pomoči, kakor te smiselno izhajajo iz Uredbe 651/2014/EU.

**K 4. členu**

Ta člen izpolnjuje zahtevo glede velikih podjetij kot upravičencev do spodbud za procesne in organizacijske inovacije v skladu z drugo alinejo 2. člena ZSInv, kakor ta izhaja iz Uredbe 651/2014/EU. Navedeni člen namreč določa, da se spodbuda za procesne in organizacijske inovacije za velike gospodarske družbe lahko dodeli, če dejansko sodelujejo z majhnimi in srednje velikimi gospodarskimi družbami v dejavnosti, ki prejema spodbudo, in če sodelujoče majhne in srednje velike gospodarske družbe povzročijo vsaj 30 odstotkov skupnih upravičenih stroškov.

**K 5. členu**

Člen določa začetek veljavnosti uredbe.